Danny DeVito

She aghteyr, stiureyder, gienteyder, as screeudeyr fillym Americaanagh eh Daniel Michael DeVito Jr. (ruggit er 17 Sauin 1944). Hooar eh enney mooar son e huarystal myr y çhaghter taksee Louie De Palma 'sy straih hellveeish Taxi (1978–1983), raad ren eh Aundyr Golden Globe as Aundyr Primetime Emmy. T'eh cloie Frank Reynolds er y sitcom It's Always Sunny in Philadelphia (2006–jiu) liorish FX as FXX.

Ta enney mie er son e phaartyn ayns ny filmyn One Flew Over the Cuckoo's Nest (1975), Terms of Endearment (1983), Romancing the Stone (1984), Throw Momma from the Train (1987), Twins (1988), The War of the Roses (1989), Batman Returns (1992), Jack the Bear (1993), Junior (1994), Get Shorty (1995), Matilda (1996), L.A. Confidential (1997), The Big Kahuna (1999), Big Fish (2003), Deck the Halls (2006), When in Rome (2010), Wiener-Dog (2016) as Jumanji: The Next Level (2019).Ta enney mie er chammah son e phaartyn goo ayns filmyn lheid as Hercules (1997), The Lorax (2012) as Smallfoot (2018).

Ayns 2017, chossyn eh enmyssaght son Aundyr Tony son e chloie ayns aavioghey Broadway yn chloie The Price liorish Arthur Miller. Ren DeVito as Michael Shamberg cur Jersey Films er bun. Tammylt veg ny yei, haink er Stacey Sher dy ve ny co-phartee. Ta'n colught gientyn shen mie er enney son filmyn lheid as Pulp Fiction, Garden State, as Freedom Writers. Ren DeVito goaill shelloo er Jersey Television traa, colught ren gientyn y straih hellveeish Reno 911! liorish Comedy Central. Ren DeVito as e ven heshee Rhea Perlman cloie ry cheilley 'sy fillym Matilda (1996), bunnit er y noaskeeal paitçhey fo'n ennym cheddin liorish Roald Dahl. Va DeVito fer jeh ny gienteyderyn va enmyssit son Aundyr Academy son y Jalloo Share son Erin Brockovich (2000).

Imraaghyn

Kianglaghyn magh



Ronney:Ruggyryn 'sy vlein 1944
Ronney:Feallee vio
Ronney:Americaanee jeh sluight Iddaalagh
Ronney:Stiureyderyn fillym firryn Americaanagh
Ronney:Fir aitt Americaanagh
Ronney:Aghteyryn aittys firryn Americaanagh
Ronney:Aghteyryn fillym firryn Americaanagh
Ronney:Aghteyryn çhellveeish firryn Americaanagh
Ronney:Aghteyryn goo firryn Americaanagh
Ronney:Aghteyryn ass New Jersey
Ronney:Stiureyderyn fillym ass New Jersey
Ronney:Gienteyderyn fillym ass New Jersey
Ronney:Gienteyderyn fillym firryn Americaanagh
Ronney:Feallee ass Asbury Park, New Jersey
Ronney:Feallee ass Neptune Township, New Jersey
Ronney:Gienteyderyn çhellveeish firryn Americaanagh
Ronney:Gienteyderyn çhellveeish ass New Jersey